CMO เล็งจับมือ “ทรานส์ฟอร์เมชั่นนอล” รุกธุรกิจดิจิทัล-เทคฯ – ขายเพิ่มทุน KTX หุ้นละ 6 บ.
CMO เตรียมพิจารณาแนวทางดำเนินธุรกิจ Digital and Technology Solutions ด้วยการร่วมมือกับ “ทรานส์ฟอร์เมชั่นนอล” ลุยขายหุ้นเพิ่มทุน “กรุงไทย เอ็กซ์สปริง” หุ้นละ 6 บ.
CMO เตรียมพิจารณาแนวทางดำเนินธุรกิจ Digital and Technology Solutions ด้วยการร่วมมือกับ “ทรานส์ฟอร์เมชั่นนอล” ลุยขายหุ้นเพิ่มทุน “กรุงไทย เอ็กซ์สปริง” หุ้นละ 6 บ.
1 มิ.ย. 2565

บริษัท ซีเอ็มโอ จำกัด (มหาชน) หรือ CMO เปิดเผยว่า จากการศึกษาความเป็นไปได้ของการลงทุนและการทำ MOU ในธุรกิจ Digital and Technology Solutions สำหรับ Web 2.0 และ Web 3.0 ใน 6 บริษัทตามมติที่ประชุมคณะกรรมการ เมื่อวันที่ 23 กุมภาพันธ์ 2565 นั้น มี 1 บริษัทที่มีความเป็นไปได้ในการทำงานร่วมกันในธุรกิจใหม่ตามที่บริษัทฯ วางแผนงานไว้ คือ บริษัท ทรานส์ฟอร์เมชั่นนอล จำกัด โดยขณะนี้บริษัทฯ อยู่ระหว่างการพิจารณาแนวทางการดำเนินธุรกิจร่วมกันที่เหมาะสม ทั้งนี้ หากจะเข้าดำเนินการใดๆ เพิ่มเติม บริษัทฯ จะปฏิบัติตามกฎระเบียบของตลาดหลักทรัพย์โดยเคร่งครัด
นอกจากนี้ ที่ประชุมคณะกรรมการของบริษัทฯ วันที่ 31 พฤษภาคม 2565 ได้พิจารณาและอนุมัติการออกและจัดสรรหุ้นสามัญเพิ่มทุนจำนวน 25,500,000 หุ้น มูลค่าที่ตราไว้หุ้นละ 1 บาท เพื่อเสนอขายให้แก่ กองทุนส่วนบุคคล โดย บริษัทหลักทรัพย์ กรุงไทย เอ็กซ์สปริง จำกัด (กองทุนส่วนบุคคล KTX) ซึ่งเป็นบุคคลในวงจำกัด ตามแบบมอบอำนาจทั่วไป (General Mandate) ในราคาเสนอขายหุ้นละ 6.00 บาท โดยมีกำหนดระยะเวลาจองซื้อและชำระค่าหุ้นเพิ่มทุนในระหว่างวันที่ 2 มิถุนายน 2565 นั้น
โดยบริษัทจะเริ่มการจองซื้อและจัดสรรหุ้นสามัญเพิ่มทุนจำนวน 25,500,000 หุ้น ให้แก่กองทุนส่วนบุคคล KTX ในวันที่ 2 มิถุนายน 2565 โดยกองทุนส่วนบุคคล KTX จะชำระเงินค่าจองซื้อรวมเป็นเงินทั้งสิ้น 153,000,000 บาท